**Retningslinjer dugnader**

Storhamar fotball har en målsetning om å være en profesjonell aktør av ettertraktede turneringer som gir klubben gode inntekter og sikrer grunnlag for klubbens økonomi til sportslig satsning. Overskudd fra turneringene bidrar blant annet til gode bane fasiliteter, og ikke minst at klubben kan holde lave treningsavgifter sammenlignet med andre klubber i distriktet. En forutsetning for å få til overskudd på turneringene er dugnadsinnsats fra klubbens medlemmer, det fordrer at spillere og foresatte stiller opp og tar dugnadsvakter så klubben slipper å leie inn personell. For å få dette til er Storhamar Fotball helt avhengig av at alle stiller på dugnad.

*Omfang av dugnad generelt*

* Alle lag har dugnad på de av klubbens turneringer som laget deltar på.
* Alle spillere/foresatte på alle lag har dugnad under Maxiturneringen. Dette gjelder også selv om man ikke deltar på turneringen (enten pga. bortreist eller laget ikke deltar).
* Alle lag har ansvaret for kiosken 1 uke i løpet av sesongen. Her er det viktig at den som står i kiosken er over 18 år.
* De eldste lagene i ungdomsfotballen deltar på rakedugnad på våren.
* Trenere, lagledere er fritatt fra dugnader, mens foreldrekontakt ikke er fritatt.

*Spesielt om omfang av dugnad på Maxiturneringen*

* Foresatte til spillere i alderen 6 - 11 år: 5 timer dugnad
* Foresatte til spillere 11 - 16 år: 6-8 timer dugnad
* Spillere > 16 år inkl. 4. div. Damer og 6. div. Herrer (deltar normalt ikke på Maxiturneringen, men skal ha dugnad): 6-8 timer dugnad
* Førstelagene til dame- og herrelaget: Egen dugnadsavtale
* Antall dugnadstimer gjelder pr spiller
* Mulighet for å ta på seg et større verv/ansvarsrolle (f.eks. skoleansvarlig). Et slik verv dekker de foresattes totale dugnadskrav denne helgen. (Dette vil f.eks. være et godt alternativ hvis du har flere barn med). For mer informasjon om de ulike vervene og for å melde deg, ta kontakt med daglig leder Arild Johansen.
* Hvis du ikke har mulighet til dugnad denne helgen, vil du bli tildelt vakter under en av våre andre turneringer

*Organisering/påmelding*

* Påmelding til dugnad skal skje gjennom Rubic, og prinsippet er førstemann til mølla.
* Dugnadene med alle tilgjengelige vakter legges ut i Rubic i god tid før de skal utføres og blir informert om.
* Dugnadsansvarlig på hver årgang (lagleder/foreldrekontakt) vil følge opp hvem som har meldt seg på og ikke.
* Hvis man ikke har meldt seg på dugnad selv, vil dugnadsansvarlig på årgangen tildele vakter basert på de vaktene som ikke er fylt opp.
* På dugnadssiden på Rubic vil det stå mer informasjon om dugnaden og hvor man skal møte opp.
* Det er den enkeltes ansvar å eventuelt bytte vakt etter at du er satt opp. Dette er ikke foreldrekontakts ansvar.

Vedlagt finner dere oversikten over dugnadene til lagene i Storhamar Fotball.